मायावती ने अपने जन्मदिन से एक दिन पहले BSP कैडर से कही ये बात
बीसपी का कैडर मायावती का जन्मदिन बहुत जोश के साथ मनाता है। इश बार देश कोरोना संक्रमण से जूझ रहा है ऐसे में मायावती ने बीएसपी कैडर से सादगी के साथ उनका जन्मदिन मनाने की अपील की है।
लखनऊ. शुक्रवार 15 जनवरी को बहुजन समाज पार्टी की सुप्रीमो और यूपी की चार बार मुख्यमंत्री रह चुकीं मायावती का 65वां जन्मदिन है। बीसपी का कैडर मायावती का जन्मदिन बहुत जोश के साथ मनाता है। इश बार देश कोरोना संक्रमण से जूझ रहा है ऐसे में मायावती ने बीएसपी कैडर से सादगी के साथ उनका जन्मदिन मनाने की अपील की है। मायावती ने ट्वीट कर कहा, "विदित है कि कल 15 जनवरी सन् 2021 को मेरा 65वां जन्मदिन है जिसे पार्टी के लोग कोरोना महामारी के चलते व इसके नियमों का पालन करते हुए पूरी सादगी से तथा इससे पीड़ित अति-ग़रीबों व असहायों आदि की अपने सामर्थ के अनुसार मदद करके ‘जनकल्याणकारी दिवस‘ के रूप में मनायें तो बेहतर।"मायावती ने अगले ट्वीट में कहा कि कल मेरे जन्मदिन पर स्वलिखित पुस्तक मेरे संघर्षमय जीवन एवं बी.एस.पी. मूवमेन्ट का सफरनामा, भाग-16 व इसका अंग्रेजी संस्करण A Travelogue of My Struggle Ridden Life and BSP Movement, Vol.16  जारी होगा, जिसे पढ़कर आत्म-सम्मान व स्वाभिमानी मूवमेन्ट को आगे बढ़ाने में काफी मदद मिलेगी।